stanford-oval/wikipedia huggingface dataset:
Leppälammi (Kuhmoinen)
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Lammen vedenpinnan korkeus on 149,3 metriä mpy. Lammen kaakkoispäästä lähtee oja, joka katoaa pian maastoon.
Historiaa

Vuoden 1855–1856 Kalmbergin kartastossa lampi oli merkitty, mutta se oli nimetön.
Kastari

Kastari tarkoittaa seuraavia:
Kastari, kellotapulin synonyymi
Kastari, kylä Länsi-Hollolassa.
Alfred Kastari (1896–1953), jääkärikapteeni
Irma Kastari (o.s. Brummer, suomennettuna Parmala, 1913–2004), laitoshuollon lehtori, professorin arvonimi
Paavo Kastari (1907–1991), oikeustieteilijä, professori, eduskunnan oikeusasiamies, Irma Kastarin puoliso.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kastari”, voi hakea sivunnimihaulla, laajalla sivunnimihaulla tai tekstihaulla.
Kock

Kock voi tarkoittaa seuraavia:
Kock, kunta Lublinin voivodikunnassa Puolassa
Axel Kock (1851–1935), ruotsalainen kielitieteilijä
Catharina Kock (s. 1991), suomalainen kalpamiekkailija
Elsebeth Kock-Petersen (s. 1949), tanskalainen poliitikko ja ministeri
Ernst Kock (1864–1943), ruotsalainen kielitieteilijä
Eugene de Kock (s. 1949), eteläafrikkalainen turvallisuuspoliisin eversti, Vlakplaas-yksikön komentaja
Johan Kock (1861–1915), suomalainen punakaartien johtaja
Karin Kock (1891–1976), ruotsalainen poliitikko ja kansantaloustieteilijä
Osmo Kock (1929–1994), suomalainen poliitikko (skdl)
Paul de Kock (1793–1871), ranskalainen kirjailija
Sven Kock (1918–2015), suomalainen taloustieteilijä ja professori.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kock”, voi hakea sivunnimihaulla, laajalla sivunnimihaulla tai tekstihaulla.
Luciano Vietto

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Luciano Darío Vietto
Syntymäaika: 5. joulukuuta 1993 (ikä 30)
Syntymäpaikka: Balnearia, Argentiina
Pelipaikka: hyökkääjä
Pituus: 173 senttimetriä
Junioriseurat
2010–2011: Racing Club
Seurat
| Vuodet | Seura | O | (M) |
| 2011–2014 | Racing Club | 69 | (18) |
| 2014–2015 | Villarreal | 32 | (12) |
| 2015– | Atlético Madrid | 25 | (1) |
| 2016–2017 | → Sevilla (laina) | 21 | (6) |
| 2018 | → Valencia (laina) | 13 | (2) |
| 2018–2019 | → Fulham (laina) |  |  |
| 2019– | Sporting |  |  |
 Seurajoukkueuran tilastot kattavat vain kansalliset sarjat, päivitetty 18. joulukuuta 2016.
Luciano Darío Vietto (s. 5. joulukuuta 1993 Balnearia, Argentiina) on argentiinalainen jalkapalloilija. Hän on pelipaikaltaan hyökkääjä.
4. elokuuta 2014 espanjalaisseura Villarreal ilmoitti hankkineensa Vietton riveihinsä viisivuotisella sopimuksella. Hän pelasi ensimmäisen ottelunsa joukkueessa 21. elokuuta 2014 Eurooppa-liigan play off -kierroksella Astanaa vastaan.
22. kesäkuuta 2015 Villarreal vahvisti Vietton siirtymisen Atlético Madridiin. Hänestä maksettiin 20 miljoonan euron siirtokorvaus.
Aiheesta muualla

Luciano Vietton tilastot Soccerway-sivustolla (englanniksi)
Lisbon (New Hampshire)

Kaupungintalo
Lisbon on kunta (town) Graftonin piirikunnassa, New Hampshiressa, Yhdysvalloissa. Sen asukasluku on 1 587 (2000). Lisbonissa pidetään vuosittaiset Lilac-festivaalit.
Kunta on tunnettu nykyisellä nimellään vuodesta 1824 lähtien.
Aiheesta muualla

Viralliset sivut (englanniksi)
Lisbeth Berg-Hansen

| Lisbeth Berg-Hansen |
| --- | --- |
 Berg-Hansen vuonna 2017.
Norjan kalastus- ja rannikkoministeri
 Stoltenbergin II hallitus 20. lokakuuta 2009 – 16. lokakuuta 2013  
Edeltäjä:  Helga Pedersen
Seuraaja:  Elisabeth Aspaker
Suurkäräjäedustaja
 Nordlandin vaalipiiri 2013–2017  
Henkilötiedot
Syntynyt: 14. maaliskuuta 1963 (ikä 61) Bindal, Norja
Tiedot
Puolue:  työväenpuolue
Lisbeth Berg-Hansen (s. 14. maaliskuuta 1963 Bindal) on norjalainen työväenpuolueen poliitikko. Hän toimi Norjan kalastus- ja rannikkoministerinä vuosina 2009–2013 ja istui suurkäräjillä vuosina 2013–2017.
Aiheesta muualla

Lisbeth Berg-Hansen Norjan suurkäräjien verkkosivuilla (norjaksi)
Kuvia tai muita tiedostoja aiheesta Lisbeth Berg-Hansen Wikimedia Commonsissa
Kocsis

Kocsis on muun muassa seuraavien henkilöiden sukunimi:
Antal Kocsis (1905–1994), unkarilainen nyrkkeilyn olympiavoittaja
Ferenc Kocsis (s. 1953), unkarilainen painin olympiavoittaja
Sándor Kocsis (1929–1979), unkarilainen jalkapalloilija
Zoltán Kocsis (1952–2016), unkarilainen pianisti, kapellimestari ja säveltäjä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Killing Is My Business... And Business Is Good!

| Killing Is My Business> .. And Business Is Good! Megadeth |
| --- | --- | --- |

Studioalbumin tiedot
 Äänitetty : joulukuu 1984 – tammikuu 1985 Indigo Ranch Studios, Malibu, Kalifornia
 Julkaistu: 12. kesäkuuta 1985
 Formaatti: LP, MC, CD
 Tuottaja(t): Megadeth Dave Mustaine Karat Faye Jay Jones
 Tyylilaji: thrash metal
 Kesto: 31.10
 Levy-yhtiö: Combat
Muut kannet
 Alkuperäisen vinyylipainoksen takakansi.    Vuoden 2002 uusintapainoksen kansikuva.
Megadethin muut julkaisut
|   | Killing Is My Business... And Business Is Good! 1985 | Peace Sells... But Who's Buying? 1986 |
Killing Is My Business... And Business Is Good! on yhdysvaltalaisen thrash metal -yhtye Megadethin ensimmäinen studioalbumi. Albumia äänitettiin Malibussa, Kaliforniassa vuoden 1984 joulukuusta vuoden 1985 tammikuuhun, ja levy-yhtiö Combat Records julkaisi albumin 12. kesäkuuta 1985. Heikosta tuotannosta huolimatta albumi sai hyvän vastaanoton ja se herätti nopeasti huomiota underground metal -piireissä. Killing is My Business... And Business is Good! oli myös hyvin olennaisessa osassa vahvistamassa thrash metalin asemaa metallimusiikin virallisena alakategoriana ja tyylilajina.
Albumin kappaleiden sanoitukset käsittelevät kuolemaa, väkivaltaa ja okkultismia. Albumi sisältää muun muassa alun perin Nancy Sinatran levyttämän lainakappaleen ”These Boots Are Made for Walkin'” ja kappaleen ”Mechanix”, jonka Megadethin laulaja ja rytmikitaristi Dave Mustaine sävelsi vaikuttaessaan vielä entisessä Metallica -yhtyeessään.
Levy-yhtiö Loud Records julkaisi albumin uusintapainoksen vuonna 2002. Painos sisälsi aiemmin julkaisemattomien demokappaleiden ohella alkuperäisen albumin uudelleenmiksattuna ja -masteroituna, ja myös albumin kansitaide vaihdettiin alkuperäisen painoksen kansikuvan sijaan sellaiseksi, kuin Dave Mustaine oli sen alun perin halunnut olevan.
Taustaa

Dave Mustaine liittyi thrash metal -yhtye Metallican soolokitaristiksi vuonna 1981 ja ehti vaikuttaa yhtyeessä muun muassa demoäänitteellä No Life 'til Leather, ennen kuin hänet erotettiin yhtyeestä vuoden 1983 keväällä. Mustainen erottamiseen vaikuttivat hänen runsas päihteiden käyttönsä ja arvaamaton käytös. Muut yhtyeen jäsenet kustansivat Mustainelle lipun neljä päivää kestävälle linja-automatkalle New Yorkista Los Angelesiin, ja Mustaine päätti perustavansa Los Angelesiin päästyään yhtyeen, joka soittaisi sekä raskaampaa, nopeampaa että aggressiivisempaa musiikkia kuin Metallica. Aiemmin Exodus -yhtyeen soolokitaristina vaikuttanut Kirk Hammett korvasi Mustainen Metallican soolokitaristina.
Mustaine oli erotetuksi tullessaan kieltänyt Metallicaa käyttämästä hänen säveltämäänsä kappalemateriaalia. Tästä huolimatta Metallican heinäkuussa 1983 julkaisemalla esikoisalbumilla Kill 'Em All, joka sisälsi yhteensä kymmenen kappaletta, oli neljä Mustainen kappaletta: ”The Four Horsemen”, joka perustui Mustainen säveltämään kappaleeseen ”The Mechanix”, sekä ”Jump in the Fire”, ”Phantom Lord” ja ”Metal Militia”. Mustaine oli kirjoittamansa kappalemateriaalin julkaisemisesta hyvin katkera Metallicalle ja tämä loi vihanpitoa hänen ja Metallican jäsenten välille lukuisiksi vuosiksi.
Pian Los Angelesiin saapumisensa jälkeen Mustaine tutustui basisti David Ellefsoniin, jonka kanssa hän perusti Megadethin. Mustaine ryhtyi itse yhtyeen rytmikitaristiksi, ja Megadethin ensimmäisen kokoonpanon täydensivät soolokitaristi Greg Handevidt sekä rumpali Dijon Carruthers. Yhtyeelle etsittiin pitkään vakituista laulajaa, kunnes David Ellefson rohkaisi Mustainea ryhtymään myös yhtyeen laulajaksi.
Vuodenvaihteen jälkeen kokoonpanomuutoksen kokenut Megadeth äänitti Mustainen, Ellefsonin ja rumpali Lee Rauschin muodostamalla kolmihenkisellä kokoonpanolla demoäänitteen Last Rites, joka sisälsi kolme Mustainen säveltämää, vielä tuolloin musiikillisesti varhaisessa vaiheessa ollutta kappaletta: ”Last Rites/Loved to Death”, ”Skull Beneath the Skin” ja ”Mechanix”. Last Rites kulkeutui myös Levy-yhtiöiden korviin, ja vuoden 1984 marraskuussa Megadeth päätyi solmimaan levytyssopimuksen Combat Recordsin kanssa. Joulukuussa 1984 Mustainen ja Ellefsonin sekä yhtyeen uusien jäsenien, soolokitaristi Chris Polandin ja rumpali Gar Samuelsonin, muodostama Megadeth aloitti esikoisalbuminsa Killing Is My Business... And Business Is Good! äänittämisen.
Julkaisu, vastaanotto ja kiertue

Combat Records julkaisi albumin Yhdysvalloissa 12. kesäkuuta 1985 vinyyli- ja CD-levynä sekä C-kasettina. Music for Nations julkaisi albumin Britanniassa. Killing Is My Business... And Business Is Good! ei ilmestyessään noussut Yhdysvalloissa Billboardin albumilistalle laisinkaan, koska Combat Records oli itsenäinen levy-yhtiö eikä juurikaan panostanut albumin markkinointiin. Albumi on yhä Megadethin ainoa, joka ei ole yltänyt Billboardin listalle. Combatin vähäisestä mainostamisesta huolimatta Killing Is My Business And Business Is Good! muodostui yhdeksi Combatin kaikkien aikojen myydyimmistä äänitteistä. Kun Megadeth aloitti työstämään seuraavaa studioalbumiaan Peace Sells... But Who's Buying?, yhtye ei ollut tyytyväinen Combatin tarjoamaan alhaiseen levytysbudjettiin ja teki levytyssopimuksen Capitol Recordsin kanssa. Megadethin, Metallican, Anthraxin ja Slayerin muodostaman "thrash metalin neljän suuren yhtyeen" joukosta Megadeth julkaisi ensilevynsä viimeisenä. Killing Is My Business... And Business Is Good! on julkaistu alkuperäisellä kansitaiteella varustettuna CD-formaatissa vuoden 2002 painoksen jälkeen myös vuonna 2009, ja vinyylilevynä vuonna 2013.
Albumi sai julkaisunsa aikoihin positiivisen vastaanoton paitsi metallimusiikkiin keskittyneiltä lehtijulkaisuilta, myös valtavirran musiikkimedialta. Myöhemmin muun muassa Allmusicin Steve Huey on kehunut albumin olevan "Megadethia raaimmillaan, ja vaikka albumilla yhtye ei ole musiikillisessa huipussaan se korvaa sen esittämänsä musiikin tuomalla energialla osuvasti."
Kun Megadeth aloitti albumin kiertueen, soolokitaristi Chris Poland erosi yhtyeestä ja hänen tilalleen valittiin lopulta Mike Albert. Poland palasi yhtyeeseen jälleen vuoden 1985 lokakuussa. Dave Mustaine on todennut, että "koko kiertue kohokohtineen jäi vähäpätöisemmäksi kuin se olisi ollut Chrisin vahvistamalla kokoonpanolla", mutta koska Poland ja Mustaine riitelivät usein, Mustaine on myös sanonut "Chrisin väliaikaisen poissaolon kenties olleen verhottu siunaus", ja että "se viivytti Megadethin vääjäämätöntä murtumista parilla ylimääräisellä kuukaudella." Kiertueen aikana Megadeth kiersi ensimmäistä kertaa Yhdysvalloissa ja Kanadassa.
Dave Mustaine on kertonut olevansa ylpeä albumista, varsinkin jos otetaan huomioon kaikki sen tekemistä vaikeuttaneet ongelmat. Hän on kertonut muun muassa pitävänsä albumin voimakkuudesta, vauhdista ja tarinankerronnasta. Killing Is My Business... And Business Is Good! onkin usein nostettu Megadethin musiikillisesti raaimmaksi albumiksi.
Myös Anthraxin kitaristi Scott Ian on kertonut albumin aikoinaan vaikuttaneen häneen syvästi, kun hän kuuli sen ensimmäisen kerran. Hänen mielestään thrashin "neljän suuren" esikoisalbumeista Killing Is My Business... And Business Is Good! oli johdonmukaisin ja täydellisin. Hän on myös sanonut, että sen mitä albumi on mahdollisesti menettänyt heikohkossa tuotannossa, se korvaa silkalla energialla.
Kappalelista > Alkuperäinen julkaisu

Last Rites/Loved to Death – 4.40 (Mustaine)
Killing Is My Business... And Business Is Good! – 3.06 (Mustaine)
Skull Beneath the Skin – 3.47 (Mustaine)
These Boots – 3.25 (Hazlewood)
Rattlehead – 3.43 (Mustaine)
Chosen Ones – 2.55 (Mustaine)
Looking Down the Cross – 5.02 (Mustaine)
Mechanix – 4.22 (Mustaine)
Kappalelista > Vuoden 2002 remasteroitu painos

Last Rites/Loved to Death – 4.40 (Mustaine)
Killing Is My Business... And Business Is Good! – 3.06 (Mustaine)
Skull Beneath the Skin – 3.47 (Mustaine)
Rattlehead – 3.43 (Mustaine)
Chosen Ones – 2.55 (Mustaine)
Looking Down the Cross – 5.02 (Mustaine)
Mechanix – 4.22 (Mustaine)
These Boots – 3.25 (Hazzlewood)
Last Rites/Loved to Death (Demo) – 4.16 (Mustaine)
Mechanix (Demo) – 3.59 (Mustaine)
Skull Beneath the Skin (Demo) – 3.11 (Mustaine)
Kokoonpano

| --- | --- |
 Megadeth Dave Mustaine – soolo- ja rytmikitara, laulu, piano  David Ellefson – basso ja taustalaulu  Chris Poland – soolo- ja rytmikitara  Gar Samuelson – rummut ja lyömäsoittimet :  Tuotanto Tuotanto – Megadeth, Dave Mustaine, Karat Faye ja Jay Jones  Miksaus – Dave Mustaine ja Karat Faye, vuoden 2002 uusintapainoksella Bill Kennedy  Äänittäminen – Karat Faye
Aiheesta muualla

Killing Is My Business... And Business Is Good! Discogsissa. (englanniksi)
Albumi Killing Is My Business... And Business Is Good! Encyclopaedia Metallum -sivustolla (englanniksi)
Live at the BBC (The Beatles)

| Live at the BBC The Beatles |
| --- | --- | --- |

Livealbumin tiedot
 Äänitetty : 1963 - 1965
 Julkaistu: 30. marraskuuta 1994
 Tuottaja(t): George Martin
 Tyylilaji: Rock
 Kesto: 133.37
 Levy-yhtiö: Apple
The Beatlesin muut julkaisut
| The Beatles Box Set 1988 | Live at the BBC 1994 | Anthology 1 1995 |
Live at the BBC on The Beatlesin livealbumi, joka julkaistiin marraskuussa 1994. Albumilta löytyy yhtyeen livemusiikkia vuodelta 1963 vuoteen 1965.
Kappalelista

Kaikki kappaleet Lennon/McCartney jollei toisin mainittu.
Kappalelista > Levy 1

"Beatle Greetings" (speech)
"From Us to You" (Lennon–McCartney) (previously unreleased variation)
"Riding on a Bus" (speech)
"I Got a Woman" (Charles) (previously unreleased song)
"Too Much Monkey Business" (Berry) (previously unreleased song)
"Keep Your Hands Off My Baby" (Goffin–King) (previously unreleased song)
"I'll Be on My Way" (Lennon–McCartney) (previously unreleased song)
"Young Blood" (Leiber–Stoller–Pomus) (previously unreleased song)
"A Shot of Rhythm and Blues" (Thompson) (previously unreleased song)
"Sure to Fall (in Love with You)" (Perkins–Claunch–Cantrell) (previously unreleased song)
"Some Other Guy" (Leiber–Stoller–Barrett) (previously unreleased song)
"Thank You Girl" (Lennon–McCartney)
"Sha La La La La!" (speech)
"Baby It's You" (David–Bacharach–Williams)
"That's All Right (Mama)" (Crudup) (previously unreleased song)
"Carol" (Berry) (previously unreleased song)
"Soldier of Love (Lay Down Your Arms)" (Arthur Alexander) (previously unreleased song)
"A Little Rhyme" (speech)
"Clarabella" (Pingatore) (previously unreleased song)
"I'm Gonna Sit Right Down and Cry (over You)" (Thomas–Biggs) (previously unreleased song)
"Crying, Waiting, Hoping" (Holly) (previously unreleased song)
"Dear Wack!" (speech)
"You've Really Got a Hold on Me" (Robinson)
"To Know Her Is to Love Her" (Spector) (previously unreleased song)
"A Taste of Honey" (Marlow–Scott)
"Long Tall Sally" (Johnson–Penniman–Blackwell)
"I Saw Her Standing There" (Lennon–McCartney)
"The Honeymoon Song" (Theodorakis–Sansom) (previously unreleased song)
"Johnny B. Goode" (Berry) (previously unreleased song)
"Memphis, Tennessee" (Berry) (previously unreleased song)
"Lucille" (Collins–Penniman) (previously unreleased song)
"Can't Buy Me Love" (Lennon–McCartney)
"From Fluff to You" (speech)
"Till There Was You" (Willson)
Kappalelista > Levy 2

"Crinsk Dee Night" (speech)
"A Hard Day's Night" (Lennon–McCartney)
"Have a Banana!" (speech)
"I Wanna Be Your Man" (Lennon–McCartney)
"Just a Rumour" (speech)
"Roll Over Beethoven" (Berry)
"All My Loving" (Lennon–McCartney)
"Things We Said Today" (Lennon–McCartney)
"She's a Woman" (Lennon–McCartney)
"Sweet Little Sixteen" (Berry) (previously unreleased song)
"1822!" (speech)
"Lonesome Tears in My Eyes" (Johnny Burnette–Dorsey Burnette–Burlison–Mortimer) (previously unreleased song)
"Nothin' Shakin'" (Fontaine–Calacrai–Lampert–Gluck) (previously unreleased song)
"The Hippy Hippy Shake" (Romero) (previously unreleased song)
"Glad All Over" (Bennett–Tepper–Schroeder) (previously unreleased song)
"I Just Don't Understand" (Wilkin–Westberry) (previously unreleased song)
"So How Come (No One Loves Me)" (Bryant) (previously unreleased song)
"I Feel Fine" (Lennon–McCartney)
"I'm a Loser" (Lennon–McCartney)
"Everybody's Trying to Be My Baby" (Perkins)
"Rock and Roll Music" (Berry)
"Ticket to Ride" (Lennon–McCartney)
"Dizzy Miss Lizzy" (Williams)
"Medley: Kansas City / Hey! Hey! Hey! Hey!" (Leiber and Stoller) / (Penniman)
"Set Fire to That Lot!" (speech)
"Matchbox" (Perkins)
"I Forgot to Remember to Forget" (Kesler–Feathers) (previously unreleased song)
"Love These Goon Shows!" (speech)
"I Got to Find my Baby" (Berry) (previously unreleased song)
"Ooh! My Soul" (Penniman) (previously unreleased song)
"Ooh! My Arms" (speech)
"Don't Ever Change" (Goffin–King) (previously unreleased song)
"Slow Down" (Williams)
"Honey Don't" (Perkins) (previously unreleased variation)
"Love Me Do" (Lennon–McCartney)
Lainsuojaton (vuoden 1943 elokuva)

| Lainsuojaton> The Outlaw |
| --- | --- |

Ohjaaja:  Howard Hughes Howard Hawks
Käsikirjoittaja:  Jules Furthman Ben Hecht Howard Hawks
Tuottaja:  Howard Hughes
Säveltäjä:  Victor Young
Kuvaaja:  Lucien Ballard Gregg Toland
Pääosat:  Jane Russell
Valmistustiedot
Valmistusmaa:  Yhdysvallat
Tuotantoyhtiö:  Howard Hughes Productions
Levittäjä:  Lux Film Netflix
Ensi-ilta:   5. helmikuuta 1943 San Francisco, Kalifornia
Kesto:  126 minuuttia
Alkuperäiskieli:  englanti (esiintyy myös espanjaa)
Aiheesta muualla
IMDb 
Elonet
AllMovie
Infobox OKNimi-testi OK: 
The Outlaw
Lainsuojaton (televisioesityksessä käytetty myös nimikettä Lainsuojattomat; engl. The Outlaw) on vuonna 1943 ensi-iltansa saanut Howard Hughesin ohjaama yhdysvaltalainen lännenelokuva, jossa sekoittuvat myös draaman, komedian ja romantiikan aineksia. Elokuvan pääosassa on Jane Russell, jonka ensimmäinen elokuva Lainsuojaton on. Elokuva on merkittävä Russellin läpimurtoelokuvana, ja sen myötä hänestä tuli seksisymboli ja Hollywood-legenda. Lainsuojattoman sivurooleissa ovat muun muassa Jack Buetel, Thomas Mitchell ja Walter Huston. Lainsuojattoman käsikirjoituksen laati Jules Furthman ja elokuvan tuotti Howard Hughes. Howard Hughes Productions oli elokuvan tuotantoyhtiönä.
Juoni

Doc Holliday (Walter Huston) saapuu Lincolnin kaupunkiin, jonka sheriffinä hänen vanha ystävänsä Pat Garrett (Thomas Mitchell) työskentelee. Doc kertoo Patille, että hänen Red-hevosensa on varastettu, ja he saavat selville Docin hevosen seisovan hammaslääkärin vastaanoton edessä; käy ilmi, että hevosen on ”ostanut” muuan revolverimies William ”Billy the Kid” Bonney (Jack Buetel). Tästä huolimatta Docin ja Billyn välille syntyy harvinaislaatuinen ystävyys, joka saa Patin raivostumaan. Pat haluaa miesten poistuvan kaupungista. Kun Billy menee latoon nukkumaan, hänen kimppuunsa hyökkää Rio MacDonald (Jane Russell), joka haluaa kostaa hänelle veljensä kuoleman. Seuraavana päivänä Billyn ja Docin pokeripeli keskeytyy, kun tuntematon mies (Gene Rizzi) haastaa Billyn kaksintaisteluun. Billy ampuu miehen ja pian Pat saapuu apulaistensa kanssa pidättämään Billyä, mutta Doc asettuu Billyn puolelle ja auttaa tätä pakenemaan. Billyä ammutaan ja Doc vie hänet naisystävänsä Rion luokse. Rio, joka vähän aikaa sitten yritti tappaa Billyn, hetken epäröityä alkaa hoitaa hänen ampumahaavaansa. Hiljalleen Rio alkaa kuitenkin kiintyä potilaaseensa.
Kun Doc lopulta palaa, hän huomaa, että ensin Billy vei häneltä hevosen ja nyt naisen. Billy antaa Docin valita hevosen ja Rion väliltä – Doc valitsee mieluummin hevosen. Tästä raivostunut Rio täyttää miesten kanttiinipullot hiekalla ennen heidän lähtöään. Pat on heidän perässään ja Doc yrittää säikäyttää hänet ampumalla muutaman apulaisen. Eräänä aamuna Doc huomaa, että Billy on kadonnut ja Pat on pidättämässä häntä. Pian he törmäävät Rioon, jonka he löytävät köytettynä. He saavat selville, että Billy on kaiken takana ja jäävät odottamaan hänen paluutaan – kun näin käy, Pat pidättää Billyn. Pat lähtee viemään miehiä takaisin kaupunkiin, jolloin sotapolulla olevat mescalerot hyökkäävät heidän kimppuunsa. Billy keksii konstin, jolla eksyttää intiaanit – he pääsevät karkuun ja majoittuvat autiotaloon. Siellä Doc kieltäytyy luovuttamasta asettaan ja aikoo poistua. Billy haastaa hänet kaksintaisteluun, mutta ei lopulta haluakaan tappaa tätä – sen sijaan Pat ampuu Docin. Pat antaa Billylle mahdollisuuden kadota; hän myöhemmin väittäisi Docin haudassa olevan Billy. Pat pyytää Billyltä aseet, jotta kaupunkilaiset vakuuttuu valheesta. Kyseessä on kuitenkin Patin kehittelemä juoni, jotta saa Billyn pidätettyä. Onni on kuitenkin Billyn puolella ja hän pääsee pakenemaan Rion kanssa.
Näyttelijät

| 0 | 1 | 2 |
| --- | --- | --- |
|  Jane Russell  | … |  Rio McDonald   |
|  Jack Buetel  | … |  William ”Billy the Kid” Bonney   |
|  Thomas Mitchell  | … |  Patrick ”Pat” Garrett   |
|  Walter Huston  | … |  Doc Holliday   |
|  Mimi Aguglia  | … |  Guadalupe   |
|  Joe Sawyer  | … |  Charley Woodruff   |
Tuotanto

Jane Russell sai roolin, kun Howard Hughes etsi isorintaista näyttelijätärtä ympäri Yhdysvaltoja. Lainsuojattoman kuvaukset alkoivat 11. marraskuuta 1940 Arizonassa ja New Mexicossa. Elokuvaa kuvattiin Arizonassa Tuba Cityn ja Yuman kaupungeissa. New Mexicossa kuvauspaikkana oli Socorron kaupunki. Elokuvaa kuvattiin myös studioilla Los Angelesissa ja West Hollywoodissa. Kun kuvaukset olivat kestäneet kaksi viikkoa, ohjaaja ja käsikirjoittaja Howard Hawks vetäytyi projektista kuvaus- ja budjettiriitojen takia. Myöhemmin Hawks kuitenkin väitti eräässä haastattelussa, että jätti Lainsuojattoman Kersantti Yorkin (1941) takia, ja että oli antanut mielellään ohjakset Hughesille, joka alkoi ohjata elokuvaa joulukuun 1940 lopulla. Samoihin aikoihin Hawksin kuvaaja Lucien Ballard korvattiin Gregg Tolandilla. Tällöin Hughes ilmoitti myös, että koko elokuva kuvattaisiin uudelleen. Ei ole määritelty, että mitkä julkaistun elokuvan kohtauksista ovat Hawksin ohjaamia ja Ballardin kuvaamia vai onko mikään. Ainakin Jane Russell toteaa omaelämäkerrassaan (1988), että Hawks ei ohjannut yhtäkään hänen kohtaustaan. Hawksia ei mainita elokuvan teksteissä. Myös Ben Hecht työsti käsikirjoitusta, mutta häntäkään ei mainita elokuvan teksteissä. Lainsuojattoman kuvaukset saatiin päätökseen 14. helmikuuta 1941. Elokuvan budjettina oli 1,2 miljoonaa dollaria.
Elokuvan kuvauksien aikana Hughes suunnitteli Russellille erikoisrintaliivit, jotka nostaisivat rinnat paremmin esille. Russell kertoo omaelämäkerrassaan, että hän ei käyttänyt kyseisiä erikoisrintaliivejä kuvauksien aikana ollenkaan, koska ne olivat hyvin epämukavat. Russell oli kokeillut erikoisrintaliivejä muutaman minuutin ajan, mutta hän heitti ne salaa menemään. Russell kuitenkin sanoi Hughesille käyttävänsä niitä, eikä Hughes koskaan saanut tietää totuutta. Russell kertoi pitäneensä omia, aivan tavallisia rintaliivejä kuvauksien ajan – hän oli laittanut rintaliivien kuppeihin nenäliinoja ja kiristänyt olkaimia, jotta hänellä näyttäisi olevan erikoisrintaliivit päällä.